Πρωτάθλημα ποδοσφαίρου Σμύρνης 1920-21

Το **Πρωτάθλημα  ποδοσφαίρου Σμύρνης 1920-21** ή *Πρωτάθλημα Συλλόγων* διοργανώθηκε υπό την έγκριση και επίβλεψη του Σύνδεσμο Ελληνικών Αθλητικών Γυμναστικών Σωματείων (ΣΕΑΓΣ, πλέον ΣΕΓΑΣ) στη Σμύρνη, και τον Απόλλωνα που θεσμοθέτησε το έπαθλο. Οι αγώνες έγιναν στο Στάδιο Απόλλωνος στη Σμύρνη, 6.000 θέσεων.

Ηταν η 1η διοργάνωση που ανέλαβε ο Απόλλων υπό την αιγίδα του ΣΕΑΓΣ, ενώ ήταν το δεύτερο πρωτάθλημα Σμύρνης που διεξήχθη υπό Ελληνική διοίκηση μετά την Ελληνική απόβαση στη Σμύρνη στις 2/19 Μαϊου του 1919.

Πρόεδρος του ΣΕΓΑΣ ήταν από το 1914 ο Μάρκος Μίνδλερ. Την ίδια περίοδο στην Ελλάδα δεν έγινε κάποιο επίσημο πρωτάθλημα από τον ΣΕΓΑΣ, αλλά η Ένωση Ποδοσφαιρικών Σωματείων Ελλάδος διοργάνωσε το πρώτο το 1920-21 με πρωταθλητή τον ΠΠΑΟ.

## Πρωτάθλημα

### Συλλόγων
**Α' Κατηγορία**
Στο πρωτάθλημα που έφερε και την ονομασία *Κύπελλο Απόλλωνος* συμμετείχαν μόλις 2 ομάδες (έτος ίδρυσης σε παρένθεση): Απόλλων, και Αρμενική Ένωση (1918 - συγχώνευση μεταξύ Κναρ και Αρμενικής Λέσχης Κυνηγών - αναφεροταν όμως ακόμη ως *Αρμενική Λέσχη* από τον τον σμυρναϊκό τύπο). Ο τίτλος κρίθηκε σε δύο ίσως και τρεις αγώνες. Το πρωτάθλημα ξεκίνησε στις 11 Ιανουαρίου 1921 με τον αγώνα Απόλλωνα - Αρμενικής και τελείωσε στις 21 Μαρτίου 1921, καθώς οι δυο σύλλογοι δεν συμφωνούσαν στην ημερομηνία του επαναληπτικού. 

Στις 15 Μαρτίου 1921 η ισχυρότατη Αρμενική αντιμετώπισε το αγγλικό πλοίο *Τορτς* στο γήπεδο του Απόλλωνα. Πρωταθλητής θεωρήθηκε ο Απόλλων, με πρόεδρο τον ιατρό Δημήτρη Μαρσέλλο. Πρόεδρος του αθλητικού τμήματος της Αρμενική ήταν ο Μ. Γιαννικιάν που δήλωσε μετά τη ρεβάνς που έκρινε τον τίτλο ότι ο Απόλλων ήταν άξιος πρωταθλητής.

Ο Απόλλων είχε την εξής σύνθεση στον επαναληπτικό: Ι. Κιμητσόπουλος (τερμ.), Α. Μαγουλάς και Γ. Μαρσέλλος (οπισθοφύλακες), Μ. Καίσαρ, Α. Γκίλλης (αρχηγός), Σ. Οικονομίδης (μέσοι), Α. Καμπουρόπουλος (αρχηγός), Καράβας, Σάμιος, Π. Χρυσούλης, Κ. Μαυρομμάτης (κυνηγοί). Λίγο καιρό πριν τον τελικό ο αθλητής και ποδοσφαιριστής της α' ομάδας του Απόλλωνα, Δ. Χορς έχασε τη ζωή του στο μέτωπο.

Ο αγγλικός Όμιλος Μπουρνόβα (1894), η Ουόντερερς και ο Πανιώνιος δεν συμμετείχαν στο πρωτάθλημα. Οι περισσότεροι παίκτες του Πανιωνίου είχαν επιστρατευτεί από την άνοιξη του 1920, ενώ και τα υπόλοιπα σωματεία δεν μπορούσαν να συγκροτήσουν Α΄ ομάδες, παρά μόνο Β΄ (νέων). Λόγω των πολλών επιστράτων η Α΄ ομάδα του Πανιώνιου είχε αποδεκατιστεί (Κόσμος, 29/10/1921): «Η παλαιά Α΄ ομάς του Πανιωνίου, η δράσασα επιτυχώς επί σειράν ετών, έχει σχεδόν διαλυθή ως εκ της στρατεύσεως των απαρτιζόντων αυτήν, ουδείς δε δύναται να γίνη λόγος περί ανασυγκροτήσεώς της».

Διεξήχθη στο Στάδιο του Απόλλωνα, 6.000 θέσεων, στην Μπέλα Βίστα.

Είναι γνωστά τα ακόλουθα αποτελέσματα.

### Στρατιωτικό πρωτάθλημα
Διεξήχθη στρατιωτικό πρωτάθλημα για πρώτη φορά, στο *Στάδιο του Πανιωνίου*, παρουσία πλήθους κόσμου. Ηταν τόσοι πολλοί οι στρατευμένοι αθλητές ώστε στο στρατιωτικό πρωτάθλημα που διοργάνωσε η *ΧΑΝ Σμύρνης* (ιδρύθηκε το 1919) υπό τον Αμερικανό Στάνλεϋ, συμμετείχαν 20 μονάδες. Στον τελικό, στις 31 Ιανουαρίου 1921 στο *Πανιώνιο Στάδιο*, η Στρατιά Μικράς Ασίας νίκησε το Έμπεδο ν Πεζικού ΙΙ Μεραρχίας, ενώ την τρίτη θέση πήρε το *Τάγμα Προσκολλήσεως*. 
Στις συνθέσεις των δύο φιναλίστ υπήρχαν πολλοί παίκτες των συλλόγων της Σμύρνης: 
**Στρατιά Μικράς Ασίας**: Κοτρότσης, Παπακωνσταντίνου, Καίσαρ, Μανιατόπουλος, Ηλιάδης, Λαζάρου, Σταμούλης, Κατσαρός, Οικονόμου, Πολίτης.
**Έμπεδο ν Πεζικού ΙΙ Μεραρχίας** : Καραμπάτης, A.Γκίλλης, Ψαλτόπουλος, Τρουποσχιάδης, Ταμβακάκης, Βουγιούκας, Μισσίρ, Παπαϊωάννου, Μερτίκας, Καμπουρόπουλος, Ι. Βάλβης, Μ. Μπιζάνος.

**Β' Κατηγορία**
Το πιο πιθανό είναι οτι δεν διεξήχθη πρωτάθλημα.

### Σχολικό πρωτάθλημα
Ο Πανιώνιος διοργάνωσε το ιστορικό σχολικό πρωτάθλημα Σμύρνης. Οι αγώνες διεξάγονταν στο στάδιο Πανιωνίου. Μετείχαν: Ευαγγελική Σχολή Σμύρνης, Λύκειο Αρώνη, Σχολή Γιαννίκη, Αγγλική Εμπορική Σχολή Μπάξτερ. Πρωταθλήτρια η Αγγλική Εμπορική Σχολή Μπάξτερ.

## Άλλοι αγώνες
Αναφέρονται τρία φιλικά ματς του Πανιωνίου με την Αρμενική Λέσχη/Ενωση (9/12/20, 27/12/20, 21/2/21), στα οποία έπαιξε με ελλειπή ομάδα και με βρεττανικά πλοία, Η2Α (18/10/20), Sepoy (20/12/20), αλλά και δύο αγώνες με Υπαξιωματικοί Ελλην. Στρατηγείου (8 και 29/11/20). Αντιθέτως η Β΄ ομάδα έδωσε αρκετά φιλικά με: Πέλοπα 1/1/21, ΑΟ Αραράτ 2/1/21 και 6/1/21, Ιζμίρ Εδμάν Γιουρντού 10/1/21, Β΄ Αρμενικής 17/1/21, Αλτάι 7/2/21. Η  Ιζμίρ Εδμάν Γιουρντού (1919-1922) ιδρύθηκε από παίκτες της Αλτάι, ενώ ο ΑΟ Αραράτ ιδρύθηκε το 1921.

Καταγράφεται το φιλικό του Απόλλωνα στο καταμεστο στάδιο του κόντρα σε αγγλικό πολεμικό πλοίου (που είχε και 2 παίκτες του πλοίου *Ευρώπη*) στις 9/3/21 με νίκη 4-2 (το 1ο γκολ σημείωσε ο δεξιός χαφ Π.Χρυσούλης). Ο Απόλλων Β' επίσης επαιξε κόντρα σε τουρκικό σύλλογο (08/03/21) και ηττήθηκε με 3-0 (πιθανώς η Αλτάι).

Συνοπτικά οι φιλικοί αγώνες:

## Δείτε επίσης
*Πρωτάθλημα Ε.Π.Σ. Αθηνών-Πειραιώς 1920-21

## Νικητής

## Σημειώσεις

## Παραπομπές


## Πηγές

* Ο ΕΛΛΗΝΙΚΟΣ ΑΘΛΗΤΙΣΜΟΣ ΣΤΗ ΣΜΥΡΝΗ (1890 – 1922), του Ανδρέα Μπαλτά
* ΑΘΛΗΤΙΚΑ ΔΡΩΜΕΝΑ ΣΤΗ ΣΜΥΡΝΗ ΣΤΑ ΤΕΛΗ ΤΟΥ 19ου ΚΑΙ ΤΙΣ ΑΡΧΕΣ ΤΟΥ 20ού ΑΙΩΝΑ
* Μεγάλη ιστορία στην Μικρά Ασία
* ΠΑΝΙΩΝΙΟΣ 125 ΧΡΟΝΙΑ Β΄ ΕΚΔΟΣΗ (με το Παράρτημα «125+5 έτη»), Ν. Σμύρνη - Θοδωρής Μπελίτσος (2020)
* Ο αθλητισμός στη Σμύρνη έως το 1922 – Ποιες ποδοσφαιρικές ομάδες συνέχισαν την δραστηριότητα τους στην Ελλάδα

Κατηγορία:Αθλητισμός στη Σμύρνη
Κατηγορία:Πανελλήνιο πρωτάθλημα ποδοσφαίρου